CELEX: 62020CA0151
Language: fi
Date: 2022-03-22 00:00:00
Title: Asia C-151/20: Unionin tuomioistuimen tuomio (suuri jaosto) 22.3.2022 (ennakkoratkaisupyyntö, jonka on esittänyt Oberster Gerichtshof – Itävalta) – Bundeswettbewerbsbehörde v. Nordzucker AG, Südzucker AG, Agrana Zucker GmbH (Ennakkoratkaisupyyntö – Kilpailu – SEUT 101 artikla – Kahden kansallisen kilpailuviranomaisen tutkima yhteistoimintajärjestely – Euroopan unionin perusoikeuskirja – 50 artikla – Ne bis in idem – periaate – Sama rikkominen – 52 artiklan 1 kohta – Ne bis in idem – periaatteen rajoitukset – Edellytykset – Yleisen edun mukaisen päämäärän tavoitteleminen – Oikeasuhteisuus)

16.5.2022   
            
            
               FI
            
            
               Euroopan unionin virallinen lehti
            
            
               C 198/4
            
         
      Unionin tuomioistuimen tuomio (suuri jaosto) 22.3.2022 (ennakkoratkaisupyyntö, jonka on esittänyt Oberster Gerichtshof – Itävalta) – Bundeswettbewerbsbehörde v. Nordzucker AG, Südzucker AG, Agrana Zucker GmbH
      (Asia C-151/20) (1)
      
      (Ennakkoratkaisupyyntö - Kilpailu - SEUT 101 artikla - Kahden kansallisen kilpailuviranomaisen tutkima yhteistoimintajärjestely - Euroopan unionin perusoikeuskirja - 50 artikla - Ne bis in idem – periaate - Sama rikkominen - 52 artiklan 1 kohta - Ne bis in idem – periaatteen rajoitukset - Edellytykset - Yleisen edun mukaisen päämäärän tavoitteleminen - Oikeasuhteisuus)
      (2022/C 198/05)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Oberster Gerichtshof
      
         Pääasian asianosaiset
      
      
         Valittaja: Bundeswettbewerbsbehörde
      
         Vastapuolet: Nordzucker AG, Südzucker AG ja Agrana Zucker GmbH
      
         Tuomiolauselma:
      
                  1)
               
               
                  Euroopan unionin perusoikeuskirjan 50 artiklaa on tulkittava siten, että se ei ole esteenä sille, että jäsenvaltion kilpailuviranomainen toteuttaa yritystä koskevan menettelyn tai määrää sille mahdollisesti sakon SEUT 101 artiklan ja vastaavien kansallisen kilpailuoikeuden säännösten rikkomisesta sellaisen käyttäytymisen perusteella, jolla on ollut kilpailua rajoittava tarkoitus tai vaikutus tämän jäsenvaltion alueella, vaikka toisen jäsenvaltion kilpailuviranomainen on jo maininnut tämän käyttäytymisen SEUT 101 artiklan ja tämän toisen jäsenvaltion kilpailuoikeuden vastaavien säännösten rikkomista koskevan menettelyn päätteeksi kyseisen yrityksen osalta tekemässään lopullisessa päätöksessä, kunhan tämä päätös ei perustu toteamukseen kilpailua rajoittavasta tarkoituksesta tai vaikutuksesta ensin mainitun jäsenvaltion alueella.
               
            
                  2)
               
               
                  Euroopan unionin perusoikeuskirjan 50 artiklaa on tulkittava siten, että ne bis in idem -periaatetta voidaan soveltaa kilpailuoikeuden soveltamista koskevaan menettelyyn, jossa asianomaisen osapuolen sakoista vapauttamista tai niiden lieventämistä koskevaan kansalliseen ohjelmaan osallistumisen vuoksi voidaan vain todeta, että kilpailuoikeutta on rikottu.
               
            
         (1)  EUVL C 209, 22.6.2020.